**Pokyn riaditeľky školy č.6/2020**

**Organizácia vzdelávania od 26.10.2020 do 27.11.2020**

**Úvod**

Pokyn riaditeľky školy č.6/2020 je vydaný na základe aktuálne zmenených podmienok v ZŠ Horný Vadičov. Vychádza z Rozhodnutia ministra školstva zo dňa 23.10.2020, číslo: 2020/17949:1-A1810 a Manuálu pre školy a školské zariadenia zo dňa 11.10.2020.

**Organizácia vzdelávania pre 1. Stupeň ZŠ**

**Vzdelávanie žiakov 1. stupňa ZŠ prechádza na dištančnú formu v termíne od 26.10.2020 do 9.11. 2020**. V prezenčnej forme sa budú žiaci vzdelávať opäť od 10.11.2020 pokiaľ RÚVZ, MŠVVaŠ nerozhodnú inak.

*Odôvodnenie*: Vzhľadom k tomu, že jeden pedagogický zamestnanec školy bol pozitívne testovaný na ochorenie Covid- 19 a tento zamestnanec bol v úzkom kontakte s väčšinou pedagogických zamestnancov 1. stupňa, ako aj s väčšinou žiakov v ročníkoch 1.-4., nemôže ďalej prebiehať výučba prezenčnou formou. Opätovný návrat k prezenčnej forme bude možný po skončení 14 dňovej karantény.

Dištančná forma vzdelávania bude prebiehať nasledovným spôsobom:

\* Online vyučovanie bude prebiehať v čase od 8.00 hod.-13.00 hod. podľa rozvrhu platného od 26.10. 2020 s výnimkou premetov TŠV, INF, VYV, HUV. Žiaci odovzdajú vypracované úlohy najneskôr do 18.00 hod.

\* Vyučovanie bude realizované prostredníctvom EduPage, [www.bezkriedy.sk](http://www.bezkriedy.sk), mailovej komunikácie, prípadne, po dohode so zákonnými zástupcami a s ohľadom na technické možnosti konkrétneho žiaka a učiteľa, iným spôsobom.

\* Žiakom, ktorí nemajú technické vybavenie umožňujúce online vzdelávanie, budú študijné materiály poskytované v papierovej forme vždy vo štvrtok a odovzdať ich môžu vypracované každý piatok v čase do 13.00 hod. v priestoroch školy.

\* Triedni učitelia sú povinní koordinovať vzdelávanie vo svojej triede:

- komunikovať s ostatnými vyučujúcimi v triede, aby nedochádzalo k preťažovaniu žiakov

- koordinovať činnosť s asistentom učiteľa, ktorý je pridelený v danej triede, v súvislosti so

vzdelávaním žiakov so ŠVVP

- komunikovať s rodičmi žiakov, pružne reagovať na prípadné otázky, postrehy, pripomienky

-zaznamenávať dochádzku žiakov do elektronickej triednej knihy. Žiak, ktorý sa nezúčastní v daný deň online vzdelávania a nie je ospravedlnený rodičom ( edupage, telefonicky), zapíše sa do ETK ako chýbajúci.

- v čo najkratšom čase oboznámia zákonných zástupcov žiakov s prechodom na dištančnú formu vzdelávania, organizáciou vzdelávania.

\* Vyučujúci :

- nahlásia triednemu učiteľovi, akým spôsobom, budú vzdelávať žiakov danej triedy. Triedny učiteľ následne oboznámi zákonných zástupcov a žiakov.

- posielajú spätnú väzbu na vypracované zadania najneskôr do 20.00 hod. v daný deň

- hodnotia slovne, prípadné chyby v práci žiakov analyzujú a následne sa zamerajú na ich

odstránenie.

\* Zákonní zástupcovia žiaka nahlásia jeho prípadnú PN triednemu učiteľovi. Žiak sa do skončenia PN nezúčastňuje online vzdelávania.

\* Žiaci , ktorých označí pozitívne testovaný pedagogický zamestnanec ako „úzky kontakt“ a budú mať nariadenú karanténu, budú postupovať podľa pokynov RÚVZ. Pred opätovným nástupom na prezenčnú formu vzdelávania rodičia týchto detí doručia triednemu učiteľovi “ Potvrdenie o chorobe“, ktoré im vydá lekár pre deti a dorast. Žiaci, ktorí neboli v úzkom kontakte s pozitívne testovaným pedagogickým zamestnancom sa pred opätovným nástupom do školy preukážu Prehlásením o bezinfekčnosti.

**Organizácia vzdelávania pre 2. Stupeň ZŠ**

Vychádza z Rozhodnutia ministra školstva zo dňa 23.10.2020, číslo: 2020/17949:1-A1810

\*Žiaci 2. Stupňa ZŠ sa budú vzdelávať dištančnou formou do 27.11.2020. V prípade priaznivej situácie v súvislosti s ochorením COVID -19 žiaci nastúpia na prezenčnú formu vzdelávania 30.11.2020.

\* Žiaci postupujú podľa platného rozvrhu. So spôsobom dištančného vzdelávania predmetov VYV, HUV, TŠV, INF boli žiaci oboznámení dňa 23.10.2020 triednymi učiteľmi.

\* Ostatné podmienky dištančného vzdelávania sú totožné s **Organizáciou vzdelávania pre 1. stupeň ZŠ.**

**Prevádzka ŠKD**

V termíne od 26.10.2020 do 9.11.2020 sa prerušuje prevádzka ŠKD.

**Prevádzka školskej jedálne**

V termíne od 26.10.2020 do 9.11.2020 sa prerušuje prevádzka ŠJ.

**Záver**

Pokyn riaditeľky školy je účinný od 26.10.2020 a môže sa meniť, resp. dopĺňať v závislosti od aktuálnej situácie, rozhodnutí a pokynov RÚVZ, MŠVVaŠ.

V prípade otázok, môžu zákonní zástupcovia kontaktovať triednych učiteľov a vedenie školy.

Dňa 25.10.2020 ................................................

Mgr. Eva Janeková, riaditeľka